קורט בלוך

קורט דוד בלוך (בגרמנית: Curt David Bloch; 1908 – 1975) היה עורך דין וסופר יהודי גרמני. במהלך השואה, בעת שהסתתר בהולנד, כתב 95 גיליונות של כתב עת סאטירי על הנאצים בכלל והיטלר בפרט<ref name=":1"></ref>, ועל ושיתוף פעולה של ההולנדים עם הנאצים<ref name=":2"></ref>.

==קורות חיים==
בלוך נולד ב-1908 בדורטמונד. הוא למד משפטים בברלין. לאחר עלייתו של היטלר לשלטון ב-1933 וחקיקת החוק לשיקום שירות המדינה המקצועי כתב בלוך מכתב לרשויות המתנגד לחוק. בעקבות כך נעשה בלוך מבוקש בידי הגסטפו, וברח לאמסטרדם שם מצא עבודה אצל יבואן וסוחר של שטיחים פרסיים<ref name=":4" />.

כשפלשו הגרמנים להולנד ב-1940, נשלח בלוך על ידי החברה שהעסיקה אותו להאג, אך בשל ההגבלות שהטילו הגרמנים על העסקת יהודים לא הולנדים, הוא נשלח לאנסחדה, ומצא שם עבודה במועצה היהודית המקומית - ארגון שהוקם על ידי הנאצים כדי ליישם את גזירותיהם על האוכלוסייה היהודית. הוא הוגדר כיועץ לענייני מהגרים, אך עד מהרה ריחפה גם עליו סכנת הגירוש למחנה ריכוז. הוא מצא מקלט ומחסה בביתו של קברן בשם ברטוס מנקן ואשתו אלידה<ref name=":4"></ref>. מי שארגן עבורו את מקום המסתור היה Leendert Overduin, כומר שהקים קבוצה שעזרה בדרך זו לכאלף יהודים<ref name=":3"></ref>. יחד עם זוג נוסף (קרולה וולף וברונו לובנברג), ניתן להם מחבוא בחלל צר בעליית הגג, שם שהו מאוגוסט 1943 ועד לשחרורם ב-1945<ref name=":4" />.

לאחר תום המלחמה חזר בלוך לאמסטרדם, שם הכיר ניצולת אושוויץ בשם רות קאהן ונישא לה<ref name=":1" />. בשנת 1948 היגרו לניו יורק<ref name=":6"></ref>. בלוך נפטר ב-1975 ממחלה בכבד.

== כתבי העת ==
בעודו מסתתר באנסחדה, החל בלוך להפיק מגזין שבועי, "הקברט התת-ימי", (Onderwater-Cabaret או בקיצור: O.W.C) תוך שימוש בחומרים שבעלי ברית הולנדים הביאו לו ולקרולה וולף לצד מזון וצרכים אחרים<ref name=":2" />. בלוך פרסם 95 גיליונות, שכל אחד מהם כלל אמנות מקורית, ושירים סאטיריים שכוונו בעיקר לנאצים ומשתפי הפעולה שלהם בקרב ההולנדים<ref name=":1" />.

למרות שבלוך היה מרותק לעליית הגג, הוא עשה מאמצים לחלוק את עבודתו עם אחרים שחיים במסתור. המגזינים הופצו בין האנשים שאיתם חלק את ה"סטודיו" הנסתר. ייתכן שהמגזינים הובאו גם ליהודים אחרים במחבוא דרך בעלי ברית הולנדיים, מה שהציע להם הצצה לתקווה ובריחה רגעית מהמציאות הקשה איתם התמודדו. התפשטות ה"קברט התת-ימי" מילאה תפקיד חיוני בטיפוח תחושת האחדות והחוסן בקרב המדוכאים על ידי הנאצים<ref name=":5"></ref>.

הגיליון האחרון פורסם ב-3 באפריל 1945, היום שבו שוחררה אנסחדה. גיליון זה היה פוטומונטאז' של שני אנשים המטפסים החוצה דרך צוהר. כותרת הגיליון מכריזה שהם סוף סוף "מעל המים"<ref name=":4" />. ב-1948, בלוך אסף את כתבי העת והעביר אותם לביתו בניו יורק<ref name=":3" />.

== מורשתו ==

אחר מותו של בלוך ב-1975, בני משפחתו לא הכירו את כתבי העת שלו. רק לאחר שאחת מנכדותיו הבינה מה תוכנם החל החקר אודותם<ref name=":1" />. לנכדתו הוענקה במלגת מחקר לצורך זה, והיא המשיכה לתת חסות לפרסום המתחקה אחר ההיסטוריה שלהם ומקורות כתיבתו ואמנותו של סבהּ<ref name=":5" />.

מחקריה הובילו לפרסום ספר, "הקברט התת-ימי: ההתנגדות הסאטירית של קורט בלוך", מאת חירארד חרונפלד, שראה אור בהולנד בסוף 2023<ref name=":4" />.

בפברואר 2024 נפתחה במוזיאון היהודי של ברלין תערוכה בשם "הפסוקים שלי הם כמו דינמיט... - הקברט התת-ימי של קורט בלוך"<ref name=":0"></ref><ref name=":6" />. השם נוצר בהשראת מונח ייחודי לשפה ההולנדית שפירושו באנגלית "לצלול מתחת למים", ובהולנדית משמעותו "להיעלם מעיני הציבור"<ref name=":3" />.

== קישורים חיצוניים ==
* הספר שיצא בהולנד: Gerard Groeneveld, 2023. [https://wbooks.com/winkel/geschiedenis/het-onderwater-cabaret-satirisch-verzet-van-curt-bloch/ Het Onderwater Cabaret | Satirisch verzet van Curt Bloch]
* [https://curt-bloch.com/en/#chapter-3 אוסף כל הגליונות של המגזין] באתר [https://curt-bloch.com/en/ Curt Bloch]
* נינה סגל. [https://www.haaretz.co.il/gallery/literature/2024-01-23/ty-article-magazine/.premium/0000018d-3666-dbf8-abdf-be76b1a50000 ממקום מחבואו, פרסם מגזין שלגלג על היטלר. כעת הוא מוצג לראשונה.] ניו-יורק טיימס. תורגם ל"הארץ" 23 בינואר 2024

== הערות שוליים ==

קטגוריה:סופרים יהודים גרמנים
קטגוריה:סופרים יהודים הולנדים
קטגוריה:עורכי דין יהודים גרמנים
קטגוריה:ניצולי השואה: גרמניה
קטגוריה:ניצולי השואה: הולנד
קטגוריה:עורכי כתבי עת יהודים